OpenLLM-France/wikimedia huggingface dataset:
# System 6

El System 6 (nom escurçat de Programari del System 6) és un sistema operatiu d'Apple per a ordinadors Macintosh. Es va utilitzar d'abril 1998 fins al maig 1991 quan va ser substituït per System 7.
El 1985 Macintosh va debutar amb aplicacions multitasca. Amb una aplicació cridada Switcher creat per Andy Hertzfeld, aquesta va permetre funcionar diverses aplicacions al mateix temps. De qualsevol forma s'estava començant i es tenien molts errors, alguns programes i característiques no funcionaven adequadament amb Switcher, això va fer que no fos inclòs en el sistema operatiu, però això va donar idees a Apple per incorporar aquesta característica. Més tard va llançar una aplicació anomenada MultiFinder separada del sistema operatiu. El MultiFinder va debutar originalment amb el System 5. La característica multitasca era opcional en el System 6 que es podia iniciar amb el Finder o amb el MultiFinder segons com volguera l'usuari.

## Diferències

El System 6 amb MultiFinder es diferenciava del 7 en la següent manera:
* System 6 va ser l'últim sistema operatiu d'Apple escrit en llenguatge ensamblador. System 7 ja va ser escrit en C.
* System 6 suportava solament 24 bits de memòria direccionada, permetia un màxim de 8 megaoctets de RAM i no tenia suport per a memòria virtual.
* En System 6, qualsevol cosa es podia arrossegar, arxiu o directori, fora o dintre de l'escriptori, però no es podien guardar arxius directament en l'escriptori.
* Arxiu "Obrir", "Guardar", i "Guardar com..." i altres caixes de diàleg podien rotarse on es desitgés.
* El menú Apple no va ser àmpliament editable fins al System 7.
* El Panell de Control "The Control Panel", es trobava com un accessori en l'Escriptori, però ja en el System 7 se li va conèixer com a Panell de Control "Control Panel".

## Història de la versió

| Versió | Data de publicació | Ordinador |
| 6.0 | Abril 1988 | |
| 6.0.1 | 19 Setembre de 1988 | Macintosh IIx |
| 6.0.2 | Finals de 88 | |
| 6.0.3 | 7 de març de 1989 | Macintosh IIcx |
| 6.0.4 | 20 de setembre de 1989 | Macintosh IIci i Macintosh Portable |
| 6.0.5 | 19 de març de 1990 | Macintosh IIfx |
| 6.0.6 | 15 d'octubre de 1990 | Macintosh Classic, Macintosh LC i Macintosh IIsi |
| 6.0.7 | 16 d'octubre de 1990 | Macintosh Classic, Macintosh LC i Macintosh IIsi |
| 6.0.8 | Abril de 1991 | Macintosh LC II |
| 6.0.8L | Finals del 91 - Principis de 92 | Macintosh Classic, Macintosh Classic II, Macintosh LC, Macintosh LC II i PowerBook 100 sols,no funcionava amb altres màquines |

## Referències

* ↑ Hertzfeld, Andy; Capps, Steve. Revolution in The Valley: The Insanely Great Story of How the Mac Was Made (en anglès). Sebastopol (CA): O'Reilly Media, Inc, 2005, p. 243-251. ISBN 9780596007195.
* ↑ System 6.0.6 no va ser molt distribuït perquè abans de comercialitzar-se, es van trobar dos problemes considerablement greus. Apple va reparar aquests problemes llançant la versió 6.0.7

## Enllaços externs

* System 6 Heaven
* Apple Macintosh abans de System 7
# Stuart Cooper

Stuart W. Cooper (nascut el 1942 a Hoboken (Nova Jersey)) és un cineasta, actor i escriptor estatunident.
Cooper va ser resident al Regne Unit als anys seixanta i setanta, on la seva aparició cinematogràfica més destacada va ser una de Roscoe Lever a Els dotze del patíbul el 1967. També va intervenir a I'll Never Forget What's'isname (1967) com un dels membres de l'equip de la pel·lícula d'Oliver Reed i Subterfuge (1968) protagonitzada per Gene Barry i Joan Collins.
El 1974 va dirigir Little Malcolm que va participar al 24è Festival Internacional de Cinema de Berlín, on va obtenir l'Ós de Plata. El següent any va rodar Overlord que va guanyar el Gran Premi del Jurat al 25è Festival Internacional de Cinema de Berlín.

## Filmografia

Com a director:
Pel·lícules :
| Títol | Any |
| A Test of Violence | 1970 |
| Kelly Country | 1973 |
| Little Malcolm | 1974 |
| Overlord | 1975 |
| The Disappearance | 1977 |
| Christmas Eve | 1986 |
| Payoff | 1991 |
| One Special Victory | 1991 |
| Rubdown | 1993 |
| Dancing with Danger | 1994 |
| Bitter Vengeance | 1994 |
| Out of Annie's Past | 1995 |
| Dead Ahead | 1996 |
| Bloodhounds II | 1996 |
| The Ticket | 1997 |
| The Hunted | 1998 |
| Chameleon | 1998 |
| Hustle | 2000 |
| Magic Man | 2010 |
Televisió :
| Títol | Any |
| The Long Hot Summer | 1985 |
| A.D. | 1985 |
| The Fortunate Pilgrim | 1988 |
Com a actor:
| Títol | Any | Paper |
| The Dirty Dozen | 1967 | Roscoe Lever |
| I'll Never Forget What's'isname | 1967 | Lewis Force |
| Subterfuge | 1968 | Dubrossman |

## Referències

* ↑ «Stuart Cooper».
* ↑ «The Dirty Dozen (1967) - Robert Aldrich - Cast and Crew - AllMovie».
* ↑ «Stuart Cooper - Movies and Filmography - AllMovie».
* ↑ «Berlinale 1974: Prize Winners». berlinale.de. Arxivat de l'original el 7 d’agost 2017. [Consulta: 4 juliol 2010].
* ↑ «Berlinale 1975: Prize Winners». berlinale.de. Arxivat de l'original el 15 d’octubre 2013. [Consulta: 11 juliol 2010].
# Steve Sidwell

Steven James Sidwell (nascut el 14 de desembre de 1982 en Wandsworth, Londres), és un futbolista anglès que juga com a centrecampista a l'Aston Villa, de la Premier League.

## Carrera futbolística
### Primers anys a l'Arsenal

Sidwell nasqué en Wandsworth, Londres. Fou part de l'equip jove de l'Arsenal FC que guanyà la FA Youth Cup en 2000 i 2001. Un dels seus companys durant eixos anys va ser James Harper, quin aniria a jugar al Reading FC. Tingué unes afortunades cessions en el Brentford FC i el Brighton, però li va ser impossible abastar el primer equip de l'Arsenal.

## Internacional

Ha estat internacional amb la selecció de futbol d'Anglaterra Sub-21.

## Clubs

| Club | País | Any |
| Brentford FC | Anglaterra | 2001-2002 |
| KSK Beveren | Bèlgica | 2002 |
| Brighton & Hove Albion | Anglaterra | 2002-2003 |
| Reading FC | Anglaterra | 2003-2007 |
| Chelsea FC | Anglaterra | 2007-2008 |
| Aston Villa | Anglaterra | 2008- |

## Palmarès
### Campionats nacionals

| Títol | Club | País | Any |
| Football League Championship | Reading FC | Anglaterra | 2006 |

## Referències

* ↑ The Independent, 29-11-2005 [Consulta: 13 març 2009].

## Enllaços externs

* Dades estadístiques sobre Steve Sidwell a soccerbase.com (anglès)
# Stiphodon semoni

Stiphodon semoni és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 4,6 cm de longitud total.

## Distribució geogràfica

Es troba a Indonèsia, les Filipines, Nova Guinea, Salomó i Nova Caledònia.

## Referències

* 1 2 FishBase (anglès)

## Bibliografia

* Chen, I-Shiung & Tan, Heok Hui (2005): A new species of freshwater goby (Teleostei: Gobiidae: Stiphodon) from Pulau Tioman, Pahang, Peninsular Malaysia. Raffles Bulletin of Zoology 53(2): 237-242.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Watson, R. E. 1996. A review of Stiphodon from New Guinea and adjacent regions, with descriptions of five new species (Teleostei: Gobiidae: Sicydiinae). Rev. Fr. Aquariol. v. 23 (núms. 3-4): 113-132.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Tatiana Fabeck

Tatiana Fabeck (Ciutat de Luxemburg, 4 de juliol de 1970) és una arquitecta luxemburguesa que des de 1996 ha dirigit el seu propi negoci a Koerich Luxemburg.
Fabeck després de completar els seus estudis al Liceu Michel Rodange de Luxemburg, va estudiar arquitectura a l'Escola Especial d'Arquitectura de París, on es va graduar el 1994.
El 2011, va guanyar el primer premi en el concurs Vivre sans voiture (Viure sense cotxe), destinat a dissenyar un habitatge sense garatges o places d'aparcament al barri de Limpertsberg de la ciutat de Luxemburg per permetre més espai lliure per viure. El 2008, va guanyar el concurs per la Maison des Sciences en Belval, com a part de l'expansió de la Universitat de Luxemburg. També ha tingut èxit a un nombre d'altres concursos que organitza la ciutat de Luxemburg incloent el Pla lumière -junt amb el francès Yann Kersalé- l 2006.

## Referències

* 1 2 «Tatiana Fabeck» (en francès). Fabeck.lu. Arxivat de l'original el 2010-10-26. [Consulta: 30 octubre 2015].
* ↑ «Vivre sans voiture» (en francès). Ville de Luxembourg. Arxivat de l'original el 2013-05-23. [Consulta: 30 octubre 2015].
* ↑ «Conférence de presse: résultats du concours d'architecture» (en francès). Ministère des Travaux publics, 24-05-2008. [Consulta: 30 octubre 2015].
* ↑ Vandermeir, Marc. «Ville de Luxembourg : donner à la ville ses lumières sensibles» (en francès). Paperjam, 24-03-2006. Arxivat de l'original el 2010-05-23. [Consulta: 30 octubre 2015].
# Summontorium

Summontorium era una ciutat de Vindelícia segons l'Itinerari d'Antoní.
Era el lloc d'estacionament de la comandància de la Legió III Italica, segons es diu a la Notitia Imperii. La seva situació exacta es desconeix.

## Referències

* ↑ Smith, William (ed.). «Summontorium». Dictionary of Greek and Roman Geography (1854). [Consulta: 19 gener 2023].
# Stripline

Stripline és un tipus de línia de transmissió planar la fabricació de la qual es realitza en circuit imprès o PCB. El Stripline consisteix d'una pista conductora enmig d'un dielèctric i tot envoltat de dos plans de massa (vegeu Fig.1). La seva aplicació és en la transmissió de senyals d'alta feqüència.

## Història

Stripline va ser desenvolupat per l'empresa Airborne Instruments Laboratory Inc. a Long Island New York, l'any 1950. Stipline va tenir més acceptació que la configuració Microstrip, ja que el senyal està totalment apantallat i és més immune a interferències i a desadaptacions d'impedància. No obstant, Micrpstrip ha tingut la gran aplicació de les antenes planars sobre circuit imprès o PCB, per exemple l'antena F invertida.

## Propietats

* Stripline transporta ones electromagnètiques mitjançant 5 capes: pla de massa conductor, dielèctric, conductor, dielèctric i pla de massa conductor.
* Fig.2 Estructura StriplineValor de la impedància característica d'un stripline: $Z_{\textrm {stripline}}={\frac {60}{\sqrt {\varepsilon _{r}}}}\mathrm {ln} ({\frac {1.9*B}{0.8W+T}})$ on $T$ és el gruix de la pista conductora i $B$ és el gruix del dielèctric. per exemple si volem aconseguir una impedància característica de 50 Ohm (típica en sistemes d'alta freqüència) en una PCB estàndard de material FR4 i 1,6mm de gruix ($B$), llavors el gruix de la pista haurà de ser de 0,8mm.
* Stripline presenta nivells de radiació baixos i suporta valors d'impedància característica més baixos que Microstrip.
* Avantatges : baix cost en comparació a guies d'ona de microones. Major immunitat i estabilitat que Microstrip.
* Inconvenients : més car que Microstrip, ja que necessita circuits imprès de 4 capes.
* Vista d'un Stripline (vegeu Fig.2)

## Vegeu també

* Microstrip
* Guia d'ona
* Circuit imprès o PCB

## Referències

* ↑ Administrator. «Microwaves101 | Stripline» (en anglès). www.microwaves101.com. [Consulta: 7 març 2017].
* ↑ «What’s the Difference Between Microstrip and Stripline?» (en anglès). mwrf.com. [Consulta: 7 març 2017].
* ↑ «Microstrip and Stripline Design» (en anglès). www.analog.com. [Consulta: 7 març 2017].
# Sugoi Uriarte Marcos

Sugoi Uriarte Marcos (Vitòria, 14 de maig de 1984) és un esportista que competeix en judo, en la categoria de –66 kg.
Va participar en els Jocs Olímpics de Londres 2012, quedant en cinquè lloc. Va guanyar una medalla de plata en el Campionat Mundial de Judo de 2009 i una medalla d'or en el Campionat Europeu de Judo de 2010. És la parella de la també judoka valenciana Laura Gómez

## Palmarès internacional

Campionat Mundial :
| Any | Lloc | Medalla | Categoria |
| 2009 | Rotterdam (Països Baixos) Països Baixos | 2 | –66 kg |
| Campionat Europeu ||||
| Any | Lloc | Medalla | Categoria |
| 2010 | Viena ( Àustria) Àustria | 1 | –66 kg |

## Referències

* ↑ «Sugoi Uriarte» Arxivat 2012-12-14 a Wayback Machine. en Sports-Reference.com (SR/Olympic Sports) (en anglès).
* ↑ «Sugoi Uriarte» en JudoInside.com (en anglès).
# Síncope

«Síncope» té aquests significats:
* Síncope (llengua), fenomen fonètic.
* Síncope (medicina), pèrdua brusca de consciència.
* Síncope (música), prolongació d'una nota atacada en una part feble del compàs cap a una part d'igual o major intensitat.
Viccionari
# Temporada 1913-1914 del RCD Espanyol

Dades de la Temporada 1913-1914 del RCD Espanyol.

## Fets Destacats

* 9 d'octubre de 1913: Copa Gamper: Espanyol 1 - Universitary SC 1.

## Resultats i Classificació
### Campionat de Catalunya

| Pos | Equip | PJ | PG | PE | PP | GF | GC | DG | Pts | Classificació |
| 2 | FC Internacional | 8 | 5 | 1 | 2 | 23 | 11 | +12 | 13 | (+2) |
| 3 | RCD Espanyol | 8 | 7 | 0 | 1 | 15 | 6 | +9 | 10 | (-4) |
| 4 | FC Barcelona | 8 | 5 | 0 | 3 | 13 | 7 | +6 | 10 | |

## Plantilla

| P | Jugador | C. de Catalunya | C. de Catalunya |
| P | Jugador | PJ | G |
| POR | Pere Gibert | 8 | -6 |
| DEF | José Berrondo | 8 | - |
| DEF | Santiago Massana | 7 | 1 |
| DEF | Francesc Armet Pakan | 6 | - |
| DEF | Federico Urrutia | - | - |
| DEF | Pedro Mensa | - | - |
| MIG | Jordi Pueo | 8 | - |
| MIG | Emili Sampere | 7 | - |
| MIG | Manuel Lemmel | 2 | - |
| MIG | Manuel del Castillo | 1 | - |
| MIG | A. Beovide | 1 | - |
| MIG | Fèlix de Pomés | - | - |
| MIG | Jesús Arribas | - | - |
| DAV | Amadeo Puig | 6 | 1 |
| DAV | Josep Tormo | 8 | 1 |
| DAV | Juanito López | 7 | 2 |
| DAV | Enric Ponz | 8 | 2 |
| DAV | Ramiro Ramírez | 7 | 1 |
| DAV | Panitz | 2 | 1 |
| DAV | Joaquín González | 1 | - |
| DAV | Joan Bó | 1 | 1 |
| DAV | Higinio Blat | - | - |
| DAV | Paredes | - | - |
| DAV | Garí | - | - |
| Jugadors convidats o puntuals ||||
| MIG | José Pérez | - | - |
| MIG | Magí Castellet | - | - |
| DAV | Carlos Duval | - | - |
| DAV | Gy | - | - |
| DAV | Isidro Corbinos | - | - |
| DAV | Joan Armet Kinké | - | - |

## Notes

* ↑ Va jugar el Campionat de Catalunya amb el FC Barcelona, fitxant per l'Espanyol a mitja temporada. Va jugar algun partit de porter.
* ↑ Només va jugar la Copa Gamper.
* ↑ Va jugar a la gira pel nord d'Espanya.

## Referències

* ↑ «Diversos articles». Mundo Deportivo, Diverses dates. [Consulta: 4 desembre 2011].
* ↑ «ELS RESULTATS DEL RCD ESPANYOL». statspericos.blogspot.com. [Consulta: 4 desembre 2011].
* ↑ «Temporada 1913». periquito.cat. [Consulta: 9 abril 2019].
* ↑ Bdfutbol Campionat de Catalunya 1913-14
* ↑ RSSSF Catalonia Championship 1903-1940 - All Results
* ↑ «Fitxa de Berrondo». Periquito.cat. [Consulta: 9 setembre 2020].
* ↑ «Pàgina 30: Español-España». El Diluvio No. 309, 05-11-1913. [Consulta: 1r abril 2023].
* ↑ «Jesús Arribas, ex árbitro, falleció ayer». La Vanguardia, 28-06-1990. [Consulta: 1r abril 2015].
* 1 2 Papitu: Any 06, Núm. 254 (8 oct. 1913)
* ↑ «Fitxa de González». Periquito.cat. [Consulta: 9 setembre 2020].
* ↑ 19 març de 1914, Pàgina 4
* ↑ «España-Español». Mundo Deportivo, 16-04-1914. [Consulta: 9 gener 2017].
* ↑ Mundo Deportivo, 5 març de 1914, Pàgina 4
* ↑ Mundo Deportivo, 2 abril de 1914, Pàgina 4
* ↑ Mundo Deportivo, 25 desembre de 1913, Pàgina 3
* ↑ [El Diluvio: No. 174 (24 jun. 1914) Ed. matí]
# Switha

Switha és una petita illa localitzada en el grup de les Òrcades, a Escòcia. L'illa està situada al sud de l'illa de Flotta, i s'empra per a la pastura d'ovelles. Cap registre escrit informa que Switha hagi estat alguna vegada poblada; no obstant això, algunes construccions megalítiques i un cairn mostren que l'illa va ser almenys visitada durant el neolític.
L'illa ocupa una superfície de 41 hectàrees i la seva altitud màxima sobre el nivell del mar és de 28 metres.
L'illa és predominantment prada marítima amb àrees petites de bruc i pantanoses. També compta amb nombrosos caus de barnacla cariblanca (Branta leucopsis), i alberga una important colònia d'hidrobàtids.

## Referències

* ↑ Haswell-Smith, Hamish. The Scottish Islands. Edimburg: Canongate, 2004. ISBN 978-1-84195-454-7.
* ↑ «Orkney government SSSI report». [Consulta: 4 febrer 2014].
# Swithred d'Essex

Swithred (també escrit Swaefred) va ser rei d'Essex, després de la mort de Saelred. El període del seu regnat va del 746 al 758, època en què aquest país era una dependència del regne de Mèrcia.
Swithred era net de Sigeheard. Hi ha molt poca informació sobre el seu regnat. Hi ha un altre Swithred que podria ser el seu fill o net, el qual va ser arquebisbe de Canterbury amb el nom de Feologild.
El seu nom surt en una carta de confirmació de la donació de Twikenham al bisbe de Londres.

## Referències

* ↑ Stenton, 1971, p. 204.
* ↑ Saenger, 1997, p. 364.
* ↑ Godden i Keynes, 2007, p. 19.

## Bibliografia

* Godden, Malcolm; Keynes, Simon. Anglo-Saxon England, Volum 34. Cambridge University Press, 2007.
* Keys, Jim. The Dark Ages. Lulu, 2010.
* Kirby, D P. The Earliest English Kings. Psychology Press, 2000.
* Saenger, Paul. Space Between Words: The Origins of Silent Reading. Stanford University Press, 1997.
* Stenton, Frank. Anglo-Saxon England. Clarendon Press, 1971.
* Thorpe, Benjamin. «Genealogy of the Kings of Essex». A: A History of England under the Anglo-Saxon Kings, volume 1, 1845.
# Tawhitia

Tawhitia és un gènere d'arnes de la família Crambidae.

## Taxonomia

* Tawhitia glaucophanes (Meyrick, 1907)
* Tawhitia pentadactylus (Zeller, 1863)

## Referències

* ↑ «GlobIZ search». Global Information System on Pyraloidea. [Consulta: 8 febrer 2019].
# Tautoga

Tautoga és un gènere de peixos de la família dels làbrids i de l'ordre dels perciformes.

## Taxonomia

* Tautoga onitis (Linnaeus, 1758)

## Referències

* ↑ BioLib (anglès)
* ↑ Linnaeus, C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1: i-ii + 1-824.
* ↑ Leim, A.H. and W.B. Scott, 1966. Fishes of the Atlantic coast of Canada. Bull. Fish. Res. Board Can. (155):485 p.
* ↑ ITIS (anglès)
* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Mitchill S. L. 1814. Report, in part, of Samuel L. Mitchill, M. D., ... on the fishes of New-York. Nova York. Rept. Fish N. Y. . 1-28.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Tautologia

«Tautologia» té aquests significats:
* Tautologia (retòrica), recurs literari que consisteix a usar diferents paraules per expressar un mateix significat
* Tautologia (lògica), noció tècnica de lògica formal
* Tautologia (regla d'interferència)
* Tautologia (toponímia)
# Tchiressoua Guel

Tchiressoua Guel (Sikensi, 27 de desembre de 1975) és un exfutbolista ivorià de la dècada de 1990.
Fou internacional amb la selecció de futbol de Costa d'Ivori. Pel que fa a clubs, destacà a AS Saint-Étienne i FC Lorient. També jugà a MKE Ankaragücü.

## Referències

* ↑ Tchiressoua Guel - Goals in International Matches
* ↑ «GUEL TCHİRESSOUA». TFF. [Consulta: 21 agost 2009].
* ↑ Tchiressoua Guel a National-Football-Teams.com (anglès)
* ↑ «Ivorian ace eyes English move», 18-10-2008. [Consulta: 6 juny 2019].
# Telescopi William Herschel

El telescopi William Herschel (WHT) és un telescopi reflector de 4,2 metres de diàmetre que es troba a l'Observatori del Roque de los Muchachos a l'illa de La Palma, a les Illes Canàries.
La idea del telescopi William Herschel va ser concebuda en la dècada del 1960, quan es va dissenyar l'Observatori Anglo-australià a Austràlia. La comunitat astronòmica britànica va sentir la necessitat d'un telescopi de mida comparable per observar el cel de l'hemisferi nord. La planificació va començar el 1974 però el 1979 el projecte va estar en perill de ser cancel·lat perquè els costos es van disparar. Va ser redissenyat per reduir significativament el cost i es va vendre una participació del 20% per a ús dels astrònoms dels Països Baixos. El 1981 es va donar el vistiplau al nou projecte, coincidint amb el 200 aniversari del descobriment d'Urà per William Herschel, per la qual cosa es va decidir batejar el telescopi en el seu honor. La construcció va començar el 1983, va ser traslladat a La Palma el 1985 i va veure la llum el 1987. En virtut dels acords per al seu establiment, el telescopi i el seu ús està participat des de 1990 pel Particle Physics And Astronomy Research Council (PPARC) del Regne Unit, el Nederlandse Organisatie Voor Wetenschappelijk Onderzoek (NWO) dels Països Baixos i l'Institut Astrofísic de les Illes Canàries d'Espanya.
El telescopi forma part del Grup de telescopis Isaac Newton.
El telescopi reflector té un diàmetre de 4,2 metres, amb una raó focal f2.8 de tipus Cassegrain-Nasmyth fabricat a Owens, Illinois. És el major de la seva classe a Europa. Observa el cel en longituds d'ona de llum visible i d'infraroja.

## Referències

* Telescopi William Herschel
* The 4.2-m William Herschel Telescope (WHT), Isaac newton Group of Telescopes.
# Thomas Huber

Thomas Huber (14 de juliol de 1955, a Zúric) és un artista suís que va viure i va treballar a Mettmann, Alemanya, i és actualment resident a Dusseldorf.
Utilitza la pintura com un mitjà de reflexió tautològica sobre l'espai d'exposició com a lloc de representació: a l'Espai 10, de la Fundació Miró, on va realitzar una exposició el 2002, quatre quadres realistes enormes contenien un personatge que els recorria i n'acabava sortint fins a arribar a l'estany del pati nord de la Fundació. Aquesta primera exposició a Espanya es va iniciar amb una conferència inaugural.

## Referències

* ↑ Invar Hollaus, "Huber, Thomas". In Allgemeines Künstler-Lexikon, volume 75 (Berlin and Boston: Walter de Gruyter, 2012), p. 288.
* ↑ Segade, Manuel. Haver fet un lloc on els artistes tinguin dret a equivocar-se. Històries de l'Espai 10 i l'Espai 13 de la Fundació Joan Miró. Barcelona: Fundació Joan Miró, 2014. ISBN 978-84-941239-8-6 [Consulta: 25 abril 2014]. Permís de reutilització CC-BY-SA 3.0 via OTRS
# Temple de Thoth

El temple de Thoth o capella de Thoth-Ibis és una edificació religiosa al llogaret de Qasr al-Aguz, proper a Madinet Habu (uns 200 metres al sud-oest), i dins la zona de Luxor, que fou construïda per Ptolemeu VII Evergetes i fou dedicat a Thoth-Ibis (Djd-hr-pa-hb o Djhwty-stm), una forma especial del deu Thoth referit en els ritus del culte de Djeme per Imhotep en el seu paper de mantenidor del culte.
L'edifici és prou ben conservat i és d'estructura simple. Els murs exteriors no tenen decoracions. S'hi accedeix per una porta monumental que dona a un pati interior de 14 metres el sostre del qual devia tenir uns 7 metres. Segueix una pronaos o sala hipòstila però sense autèntiques columnes. Al darrere hi ha la capella que fa 13 x 8 metres; dos antecambres feien de vestíbul i allí s'han trobat els cartutxos de Ptolemeu i la seva dona i germana Cleòpatra; a una de les antecambres, la segona, mostra el rei fent ofrenes als déus. Al darrere hi ha tres cambres més de funció desconeguda, ja que si eren santuaris no haurien de tenir obertures i potser s'havien de tancar al fer les cerimònies, i a la resta del temps eren sanatoris o llocs dels oracles. No té escultures i només escenes pintades, fet inhabitual als monuments ptolemaics.

## Referències

* ↑ Zahi Hawass, Lyla Pinch Brock. Egyptology at the Dawn of the Twenty-first Century: Proceedings of the Eighth International Congress of Egyptologists (en anglès). Volum 2. Cairo: American Univ in Cairo Press, 2003, p. 197. ISBN 9774247140.